pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วราวุธ ลงใต้ ลุยรณรงค์ "Everyday Say No to Plastic Bags" ลดการใช้ถุงพลาสติกหูหิ้ว
วันจันทร์ที่ 20 มกราคม 2563
วราวุธ ลงใต้ ลุยรณรงค์ "Everyday Say No to Plastic Bags" ลดการใช้ถุงพลาสติกหูหิ้ว
วราวุธ ลงใต้ ลุยรณรงค์ "Everyday Say No to Plastic Bags" ลดการใช้ถุงพลาสติกหูหิ้ว
วราวุธ ลงใต้ ลุยรณรงค์ "Everyday Say No to
Plastic Bags" ลดการใช้ถุงพลาสติกหูหิ้ว
เย็นวันนี้ (20 ม.ค. 63) ณ ศูนย์การค้าเซ็นทรัลเฟสติวัล หาดใหญ่ อําเภอหาดใหญ่ จังหวัดสงขลา นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรม "Everyday Say No to Plastic Bags"  และนําทีมเดินรณรงค์ เชิญชวน ลดการใช้ถุงพลาสติกหูหิ้ว และบรรจุภัณฑ์พลาสติกแบบใช้ครั้งเดียวทิ้ง พร้อมขอบคุณประชาชนชาวไทย และนักท่องเที่ยวต่างชาติที่ช่วยกันลดใช้ถุงพลาสติกหูหิ้ว และบรรจุภัณฑ์พลาสติกแบบใช้ครั้งเดียวทิ้ง  โดยมี นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ร่วมเป็นเกียรติในพิธี พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ผู้บริหารจากหน่วยงานในสังกัดกระทรวง นายนฤทธิ์ มงคลศรี รองผู้ว่าราชการจังหวัดสงขลา ผู้บริหารบริษัท เซ็นทรัลพัฒนา จํากัด (มหาชน) ผู้บริหารบริษัท เซ็นทรัลฟู้ด รีเทล กรุ๊ป ผู้แทนจากหน่วยงานภาครัฐ ภาคเอกชน รัฐวิสาหกิจ ภาคประชาชน ผู้แทนสื่อมวลชน เข้าร่วมกิจกรรมเป็นจํานวนมาก
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า การจัดกิจกรรม “Everyday Say No to Plastic Bags” รณรงค์ลดการใช้ถุงพลาสติกหูหิ้ว และบรรจุภัณฑ์พลาสติกแบบใช้ครั้งเดียวทิ้ง กับบริษัท เซ็นทรัลพัฒนา จํากัด (มหาชน) และบริษัท เซ็นทรัลฟู้ด รีเทล กรุ๊ป ซึ่งเป็นภาคีเครือข่ายภาคเอกชนของกระทรวงทรัพยากรธรรมชาติ และสิ่งแวดล้อม ที่ได้ดําเนินการจัดกิจกรรม และแคมเปญเกี่ยวกับการอนุรักษ์ทรัพยากรธรรมชาติ และสิ่งแวดล้อมมาอย่างต่อเนื่อง อีกทั้งยังเป็นกําลังสําคัญในการขับเคลื่อน เผยแพร่ข้อมูลข่าวสาร สร้างความรู้ความเข้าใจแก่ประชาชนทั้งชาวไทย และชาวต่างชาติ นับตั้งแต่วันที่ 1 มกราคม 2563 ที่ผ่านมา ประชาชนคนไทยได้มอบของขวัญชิ้นใหญ่ให้แก่ประเทศไทย รวมถึงโลกของเรา โดยเฉพาะอย่างยิ่งลูกหลานของเราทุกคนที่จะเติบโตมาบนสิ่งแวดล้อมที่ดี ซึ่งห้างสรรพสินค้า ศูนย์การค้าซุปเปอร์มาร์เก็ต และร้านสะดวกซื้อทั่วประเทศ ในภาคีเครือข่ายภาคเอกชนของกระทรวงทรัพยากรธรรมชาติและสิ่งแวดล้อม พร้อมใจกันงดให้บริการถุงพลาสติกหูหิ้วแก่ลูกค้า เกิดเป็นปรากฎการ “Say No to Plastic Bags” ทั่วประเทศไทย แม้ว่าอาจทําให้เกิดความไม่สะดวกสบายแก่ลูกค้า หรือเกิดปัญหาอุปสรรคมากมาย แต่ทุกบริษัทก็ยินดีที่จะให้ความร่วมมือกับภาครัฐ พร้อมทั้งร่วมกันหาทางออกที่ดีให้กับลูกค้า สิ่งสําคัญที่สุด คือ การได้รับความร่วมมือเป็นอย่างดีจากพ่อแม่ พี่น้องประชาชนชาวไทย รวมถึงชาวต่างชาติ ขอขอบพระคุณทุก ๆ คน ที่มีการปรับตัวกันอย่างต่อเนื่อง มีการนําถุงผ้า ตะกร้า ปิ่นโต หรือรถเข็น เพื่อไปซื้อของที่ตลาด ห้างร้านต่าง ๆ จนเกิดความเคยชิน และติดเป็นนิสัย พร้อมบอกต่อกับคนใกล้ตัวให้ปฏิบัติตามด้วย ถึงแม้ว่าบางคนจะยังไม่คุ้นเคยกับการพกถุงผ้า ก็มีความพยายามที่จะปฏิบัติตาม เพราะเข้าใจถึงปัญหาสิ่งแวดล้อม และต้องการช่วยอนุรักษ์ทรัพยากรธรรมชาติ และสิ่งแวดล้อมให้คงอยู่ถึงคนรุ่นหลังต่อไป
ขอบคุณภาพ:
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทยเป็นประธานเปิดงาน "เกษตรอินทรีย์วิถียโสธร 2561"
วันจันทร์ที่ 5 มีนาคม 2561
รัฐมนตรีช่วยว่าการกระทรวงมหาดไทยเป็นประธานเปิดงาน "เกษตรอินทรีย์วิถียโสธร 2561"
รัฐมนตรีช่วยว่าการกระทรวงมหาดไทยเป็นประธานเปิดงาน "เกษตรอินทรีย์วิถียโสธร 2561"
วันนี้ (4 มี.ค.61) นายสุธี มากบุญ รัฐมนตรีช่วยว่าการกระทรวงมหาดไทย เป็นประธานเปิดงานเกษตรอินทรีย์วิถียโสธร 2561 หรือ Yasothon Organic Fair 2018 ณ สวนสาธารณะบุ่งน้อย-บุ่งใหญ่ อําเภอเมืองยโสธร จังหวัดยโสธร โดยมี นายนิกร สุกใส ผู้ว่าราชการจังหวัดยโสธร พร้อมด้วยหัวหน้าส่วนราชการ และประชาชนชาวจังหวัดยโสธร ร่วมให้การต้อนรับ โอกาสนี้ ดร.วิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ ร่วมเป็นเกียรติในงานดังกล่าวด้วย
รัฐมนตรีช่วยว่าการกระทรวงมหาดไทย กล่าวว่า ขอแสดงความชื่นชมในความมุ่งมั่นตั้งใจของจังหวัดยโสธรที่จะบรรลุเป้าหมายตามวิสัยทัศน์ด้านการพัฒนาและส่งเสริมเกษตรอินทรีย์ ซึ่งความสําเร็จเห็นได้จากการที่จังหวัดยโสธรเป็นจังหวัดที่ได้รับการระบุไว้ในแผนพัฒนาเศรษฐกิจและสังคมแห่งชาติ ฉบับที่ 12 ในฐานะ "จังหวัดต้นแบบด้านเกษตรอินทรีย์" สอดคล้องกับหลักปรัชญาของเศรษฐกิจพอเพียงอีกด้วย
นายนิกร สุกใส ผู้ว่าราชการจังหวัดยโสธร กล่าวว่า จังหวัดยโสธรได้จัดงานนี้ต่อเนื่องเป็นปีที่สองเพื่อสะท้อนความสําคัญของเกษตรอินทรีย์ซึ่งเป็นนโยบายของรัฐบาล และจังหวัดยโสธร ที่ต้องการเพิ่มช่องทางการจําหน่ายทั้งในและต่างประเทศ ตลอดจนสร้างการรับรู้ถึงศักยภาพและความก้าวหน้าของเกษตรอินทรีย์ยโสธรให้เกิดขึ้นอย่างแพร่หลาย ภายใต้แนวคิด "นึกถึง Organic นึกถึงยโสธร"
จากนั้น รัฐมนตรีช่วยว่าการกระทรวงมหาดไทยได้ร่วมเสวนาพิเศษในหัวข้อ "การขับเคลื่อนเกษตรอินทรีย์" ร่วมกับรัฐมนตรีช่วยว่าการกระทรวงเกษตรและสหกรณ์ และรองปลัดกระทรวงมหาดไทย (นายบุญธรรม เลิศสุขีเกษม) โดยกล่าวว่า "ความสําเร็จในการผลักดันและขับเคลื่อนเกษตรอินทรีย์ของจังหวัดยโสธร มีจุดเริ่มต้นในปี 2545 จากการร้อยใจเป็นหนึ่งเดียวของ "กรมยโสธร" หรือความร่วมมือแบบ "ประชารัฐ" ตลอดจนภาคท้องถิ่น ที่มีภูมิปัญญาท้องถิ่นเป็นต้นทุนสําคัญ นอกจากนี้ ยังเกิดจากการน้อมนําหลักการทรงงานของในหลวงรัชกาลที่ 9 มาประยุกต์สู่การปฏิบัติ และภูมิสังคมมาใช้ในการขับเคลื่อนและขยายผลเกษตรอินทรีย์ ทําให้เกษตรกรและประชาชนในพื้นที่มีสุขภาพดีขึ้น หนี้สินครัวเรือนลดลง เงินออมเพิ่มมากขึ้น ประชาชนมีความรู้ด้านเกษตรอินทรีย์มากขึ้น และลดการพึ่งพาจากรัฐลง"
สุดท้าย รัฐมนตรีช่วยว่าการกระทรวงมหาดไทย ได้เป็นสักขีพยานในการจัดทําบันทึกความร่วมมือพัฒนาและสนับสนุนให้จังหวัดยโสธรเป็นต้นแบบด้านเกษตรอินทรีย์ และบันทึกข้อตกลงความร่วมมือพัฒนาเกษตรอินทรีย์ระหว่างผู้ว่าราชการจังหวัดกลุ่มจังหวัดภาคตะวันออกเฉียงเหนือตอนล่าง 2 (อุบลราชธานี ศรีสะเกษ สุรินทร์ และยโสธร) มีเป้าหมายเพิ่มพื้นที่เกษตรอินทรีย์ของกลุ่มจังหวัดเป็น 1 ล้านไร่ ในปี 2564.
ครั้งที่ 49/2561
กองสารนิเทศ สํานักงานปลัดกระทรวงมหาดไทย
โทร 0-2224131-2
รัฐบาลไทย-ข่าวทำเนียบรัฐบาล-ต้องปฏิบัติตนอย่างไร หากเดินทางไปห้างสรรพสินค้า ในยุค New Normal ??
วันพุธที่ 20 พฤษภาคม 2563
ต้องปฏิบัติตนอย่างไร หากเดินทางไปห้างสรรพสินค้า ในยุค New Normal ??
ปฏิบัติตนอย่างไร หากไปห้างสรรพสินค้า ในยุค New Normal ??
1.เข้ารับการตรวจที่จุดคัดกรอง วัดอุณหภูมิร่างกาย
2.เช็คอินผ่าน QR Code ของแพลตฟอร์ม “ไทยชนะ” ที่สถานประกอบการกําหนดไว้
3.เช็คเอาท์ออกจากระบบ เพื่อให้ระบบคํานวณจํานวนผู้เข้าใช้บริการจริง
4.ขณะเข้าใช้บริการ ควรสวมหน้ากากอนามัยตลอดเวลา ล้างมือสม่ําเสมอ เว้นระยะห่างจากผู้คน 1-2 เมตร หรือยืนตามจุดที่ร้านค้ากําหนดให้
รัฐบาลไทย-ข่าวทำเนียบรัฐบาล-นรม. ชมนิทรรศการแอปพลิเคชันสำหรับโทรศัพท์มือถือชื่อว่า “ภาษีไปไหน” เป็นการเปิดบริการให้ประชาชนสามารถเข้าถึงข้อมูลการจัดซื้อจัดจ้างในโครงการต่างๆ ของภาครัฐ
วันอังคารที่ 12 กันยายน 2560
นรม. ชมนิทรรศการแอปพลิเคชันสําหรับโทรศัพท์มือถือชื่อว่า “ภาษีไปไหน” เป็นการเปิดบริการให้ประชาชนสามารถเข้าถึงข้อมูลการจัดซื้อจัดจ้างในโครงการต่างๆ ของภาครัฐ
นายกรัฐมนตรี ชมนิทรรศการแอปพลิเคชันสําหรับโทรศัพท์มือถือชื่อว่า “ภาษีไปไหน” ระยะที่ 2 เป็นการเปิดบริการให้ประชาชนสามารถเข้าถึงข้อมูลการจัดซื้อจัดจ้างในโครงการต่างๆ ของภาครัฐ จัดโดยสํานักงานรัฐบาลอิเล็กทรอนิกส์ (องค์การมหาชน) (สรอ.) หรือ EGA
วันนี้ (12 กันยายน 2560) เวลา 08.30 น. ณ บริเวณโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี ดร.ศักดิ์ เสกขุนทด ผู้อํานวยการสํานักงานรัฐบาลอิเล็กทรอนิกส์ (องค์การมหาชน) (สรอ.) หรือ EGA มาพบ พลเอกประยุทธ์ จันทร์โอชา นายกรัฐมนตรี เพื่อประชาสัมพันธ์ แอปพลิเคชัน สําหรับโทรศัพท์มือถือชื่อว่า “ภาษีไปไหน” ระยะที่ 2 เป็นการเปิดบริการให้ประชาชนสามารถเข้าถึงข้อมูลการจัดซื้อจัดจ้างในโครงการต่างๆ ของภาครัฐ โดยเป็นความร่วมมือระหว่างสํานักงานปลัดสํานักนายกรัฐมนตรี สํานักงานคณะกรรมการป้องกันและปราบปรามการทุจริตในภาครัฐ สํานักงบประมาณ กรมบัญชีกลาง และกระทรวงดิจิทัลเพื่อเศรษฐกิจและสังคม โดย EGA
ทั้งนี้ การดําเนินการระยะที่ 2 เป็นการพัฒนาต่อยอดให้ระบบรองรับการเรียกดูข้อมูลการจัดสรรงบประมาณตามมิติต่างๆ นอกจากข้อมูลจัดซื้อจัดจ้างที่ดําเนินการไว้แล้วในระยะที่ 1 ตามมุมมอง 5 ด้านของรัฐบาล ลักษณะงาน รายยุทธศาสตร์ และตามรายกระทรวงหรือกรมได้ รวมถึงการติดตามสถานะการเบิกจ่ายงบประมาณตามมิติต่างๆ ได้ นอกจากนั้น ยังเปิดช่องทางให้ประชาชนสามารถร้องเรียน แจ้งเบาะแสการทุจริต หรือร้องทุกข์ในเรื่องที่ประชาชนได้รับความเดือดร้อนจากการดําเนินการโครงการต่างๆ ของภาครัฐ โดยข้อมูลเหล่านั้นจะส่งตรงจากระบบ“ภาษีไปไหน” ไปยังระบบของสํานักงานคณะกรรมการป้องกันและปราบปรามการทุจริตในภาครัฐ หรือสํานักงานปลัดสํานักนายกรัฐมนตรี เพื่อดําเนินการตามขั้นตอนของหน่วยงานต่อไป
โดยรวมถึงข้อมูลสถานะการเบิกจ่ายงบประมาณของแต่ละโครงการ ในระบบ “ภาษีไปไหน” เพื่อให้รัฐบาลและหน่วยงานภาครัฐที่เกี่ยวข้องสามารถใช้ระบบ “ภาษีไปไหน” เป็นเครื่องมือในการติดตามการใช้จ่ายงบประมาณในโครงการต่างๆ ของภาครัฐได้ รวมถึงการสนับสนุนให้ระบบ “ภาษีไปไหน” เชื่อมโยงกับระบบการจัดการงบประมาณอิเล็กทรอนิกส์ (e-Budgeting) ของสํานักงบประมาณ และระบบบริหารการเงินการคลังภาครัฐ แบบอิเล็กทรอนิกส์ (e-GP) และระบบการจัดซื้อจัดจ้างภาครัฐด้วยอิเล็กทรอนิกส์ (GFMIS) ของกรมบัญชีกลาง เพื่อให้ข้อมูลใน ระบบ “ภาษีไปไหน” มีการปรับปรุงให้ถูกต้อง และทันสมัยอย่างต่อเนื่อง โดยอัตโนมัติ”
พร้อมกันนี้ นายกรัฐมนตรีได้กล่าวเชิญชวนผ่านตัวแทนคณะสื่อมวลชน โดยให้ประชาชนสามารถเข้ามาใช้บริการแอปพลิเคชันสําหรับโทรศัพท์มือถือชื่อว่า “ภาษีไปไหน” และให้ทุกคนช่วยกันเป็นหูเป็นตา เพื่อให้การบริหารราชการแผ่นดินเป็นไปด้วยความโปร่งใส และเกิดประโยชน์ต่อประเทศสูงสุดอย่างเป็นรูปธรรม
อนึ่ง ประชาชนสามารถเข้าระบบ “ภาษีไปไหน” ได้ที่ เว็บไซต์ govspending.data.go.th หรือ ดาวน์โหลดแอปพลิเคชัน “ภาษีไปไหน” ผ่าน App Store หรือ Play Store ได้แล้วตั้งแต่บัดนี้เป็นต้นไป โดยสามารถ    สอบถามข้อมูลเพิ่มเติมที่ ส่วนสื่อสารและส่งเสริมการตลาด สํานักงานรัฐบาลอิเล็กทรอนิกส์ (องค์การมหาชน) โทรศัพท์ 02-612-6000 ต่อ 3404 – 3406 อีเมล์ bdm_division@ega.or.th
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. มอบรางวัล อสม.ดีเด่นระดับชาติ ประจำปี 2561 เพิ่มศักยภาพเป็น อสม.4.0
วันอังคารที่ 20 มีนาคม 2561
สธ. มอบรางวัล อสม.ดีเด่นระดับชาติ ประจําปี 2561 เพิ่มศักยภาพเป็น อสม.4.0
กระทรวงสาธารณสุข มอบรางวัลอาสาสมัครสาธารณสุข ดีเด่นระดับชาติ ขับเคลื่อนให้เป็น อสม.4.0     เน้นความรอบรู้ด้านเทคโนโลยีดิจิทัล มีจิตอาสา เป็นผู้นําการเปลี่ยนแปลง ให้ประชาชนรอบรู้ด้านสุขภาพ
วันนี้ (20 มีนาคม 2561) ที่โรงแรมเซ็นทรา บาย เซ็นทารา กทม.ศาสตราจารย์คลินิก เกียรติคุณ นายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข และนายแพทย์เจษฎา โชคดํารงสุข ปลัดกระทรวงสาธารณสุข ประธานในพิธีมอบเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ชั้นเบญจมดิเรกคุณาภรณ์ ชั้นเหรียญทองดิเรกคุณาภรณ์ ชั้นเหรียญเงินดิเรกคุณาภรณ์ โล่พระราชทานสมเด็จพระเทพรัตนราชสุดาฯ สยามบรมราชกุมารี และมอบรางวัลเชิดชูเกียรติแก่ อสม.ประจําหมู่บ้านดีเด่นระดับชาติ พร้อมประกาศเจตนารมณ์การทํางานของ อสม.ในปี 2561
ศาสตราจารย์คลินิก เกียรติคุณ นายแพทย์ปิยะสกล กล่าวว่า รัฐบาลกําหนดให้วันที่ 20 มีนาคมของทุกปี เป็นวันอาสาสมัครสาธารณสุขแห่งชาติ เพื่อเชิดชูเกียรติแก่อาสาสมัครสาธารณสุขประจําหมู่บ้านหรือ อสม.ที่มีจิตอาสา เสียสละทํางาน ดูแลสุขภาพของประชาชน เป็นตัวเชื่อมการทํางานระหว่างชุมชนและสถานบริการสาธารณสุข ส่งผลให้การขับเคลื่อนงานของกระทรวงสาธารณสุขในระดับปฐมภูมิเกิดผลสําเร็จ ปัจจุบันมี อสม. ทั่วประเทศ 1,041,386 คน มีผลงานเป็นที่ประจักษ์ต่อสังคม เช่น การดูแลผู้สูงอายุผู้ป่วยติดบ้านติดเตียง ผู้ป่วยโรคเรื้อรัง เป็นต้น กระทรวงสาธารณสุขมีนโยบายในการยกระดับคุณภาพบริการทางด้านสาธารณสุข และสุขภาพของประชาชนด้วยการวางรากฐานพัฒนา และเสริมความเข้มแข็งให้แก่การบริการด้านสาธารณสุข โดยเน้นความทั่วถึง มีคุณภาพและประสิทธิภาพ เพิ่มการเข้าถึงบริการสุขภาพขั้นพื้นฐานสอดคล้องกับการขับเคลื่อนนโยบายการมีส่วนร่วมเพื่อพัฒนาประเทศตามโครงการ ไทยนิยมยั่งยืน เพิ่มประสิทธิภาพให้เป็น “สมาร์ท อสม.4.0 ร่วมชวนคนไทยสร้างสุขภาพดี เลิกสูบบุหรี่ ลดเสี่ยงโรคหัวใจและหลอดเลือด” มีเป้าหมายในการพัฒนาศักยภาพ อสม.ให้เป็น “ อสม. 4.0” ทั่วประเทศ มีความสามารถใช้เทคโนโลยีดิจิทัลในการทํางาน มีความรอบรู้ด้านสุขภาพในการแนะนําประชาชนผ่านแอพพลิเคชั่น SMART อสม. แสดงการเป็นจิตอาสาและเป็นผู้นําการเปลี่ยนแปลงด้านสุขภาพ โดยมีทักษะการช่วยเหลือสังคมด้านการปฐมพยาบาลเบื้องต้น การช่วยชีวิตขั้นพื้นฐานได้อย่างถูกวิธี และสามารถจัดการสุขภาพชุมชนของตนเองได้อย่างมีประสิทธิภาพ ส่งผลต่อการพัฒนาคุณภาพชีวิตของประชาชนอย่างเป็นรูปธรรม
แพทย์หญิงประนอม คําเที่ยง อธิบดีกรมสนับสนุนบริการสุขภาพ กล่าวว่า ในปีนี้ มีผู้เข้ารับรางวัล อสม. ดีเด่นระดับชาติ 16 คน ใน 11 สาขา ระดับภาค 32 คน อสม. ดีเด่นระดับเขตสุขภาพ 88 คน อสม. ดีเด่นระดับจังหวัด 78 ทีม ต้นแบบ อสม. 4.0 จํานวน 4 รางวัล ทีมเจ้าหน้าที่ผู้สนับสนุน อสม. ดีเด่นระดับชาติ 16 ทีม และองค์กร อสม.สร้างสุขภาพ รู้ตน ลดเสี่ยง ลดโรค ปรับเปลี่ยนพฤติกรรมดีเด่น รางวัลรองชนะเลิศและรางวัลชมเชย ระดับเขต ประจําปี 2560 36 องค์กร พิธีรับพระราชทานเครื่องราชอิสริยาภรณ์ จํานวน 42 คน ประกอบด้วยชั้น เบญจมดิเรกคุณาภรณ์ 3 คน ชั้นเหรียญทองดิเรกคุณาภรณ์ 11 คน และชั้นเหรียญเงินดิเรกคุณาภรณ์ 28 คน โล่รางวัลพระราชทานสมเด็จพระเทพรัตนราชสุดาฯ สยามบรมราชกุมารี องค์กร อสม.สร้างสุขภาพ รู้ตน ลดเสี่ยง ลดโรค ปรับเปลี่ยนพฤติกรรมดีเด่นชนะเลิศระดับเขต ประจําปี 2559 12 องค์กร
********************************* 20 มีนาคม 2561
รัฐบาลไทย-ข่าวทำเนียบรัฐบาล-รัฐบาลเตรียมดำเนินโครงการจิตอาสาประชารัฐ พัฒนาแหล่งน้ำ บิ๊กคลีนนิ่งเดย์ 50 เขตกทม.- ทั่วประเทศ ขยายแหล่งน้ำใช้ประโยชน์ให้ประชาชน และพัฒนาแหล่งน้ำชุมชน
วันพฤหัสบดีที่ 6 กรกฎาคม 2560
รัฐบาลเตรียมดําเนินโครงการจิตอาสาประชารัฐ พัฒนาแหล่งน้ํา บิ๊กคลีนนิ่งเดย์ 50 เขตกทม.- ทั่วประเทศ ขยายแหล่งน้ําใช้ประโยชน์ให้ประชาชน และพัฒนาแหล่งน้ําชุมชน
พล.อ.อ.ประจิน จั่นตอง รองนายกรัฐมนตรี เป็นประธานการประชุมหารือการบริหารจัดการแหล่งน้ําทั่วประเทศ
วันนี้ (6 ก.ค.60) เวลา 10.00 น. ณ ทําเนียบรัฐบาล พล.อ.อ.มณฑล สัชฌุกร โฆษกประจํารองนายกรัฐมนตรี (พล.อ.อ.ประจิน จั่นตอง) เปิดเผยว่า เมื่อวานนี้ (5 ก.ค.60) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล พล.อ.อ.ประจิน จั่นตอง รองนายกรัฐมนตรี เป็นประธานการประชุมหารือการบริหารจัดการแหล่งน้ําทั่วประเทศ ซึ่งสรุปผลการประชุมที่สําคัญ ดังนี้
ทั้งนี้ จากข้อสั่งการของ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ซึ่งได้มอบแนวทางให้ไปดําเนินการในการจัดหาพื้นที่กักเก็บน้ํา ทําทางระบายน้ํา หรือพัฒนาแหล่งน้ํา สําหรับใช้ประโยชน์ร่วมกันทั่วประเทศ โดยให้ประสานความร่วมมือทั้งภาครัฐ เอกชนและประชาชน รวมทั้งช่วยกันฟื้นฟูแหล่งน้ํา ได้รณรงค์ให้ประชาชนช่วยกันเก็บขยะเพื่อสะดวกในการระบายน้ํา ซึ่งเป็นไปตามดําริของนายกรัฐมนตรี จึงได้มีการจัดตั้งโครงการจิตอาสาประชารัฐพัฒนาแหล่งน้ํา เพื่อให้ทุกภาคส่วนได้มาร่วมกันขุดลอก คูคลองขยายแหล่งน้ํา กําจัดวัชพืช และขยะตามแหล่งน้ํา และเป็นการเพิ่มการกักเก็บน้ําร่วมถึงทําทางระบายน้ําได้อย่างมีประสิทธิภาพ ป้องกันอุทกภัยและปัญหาสิ่งแวดล้อม จึงได้มีการจัดกิจกรรมแบ่งออกเป็น 4 ระยะ ได้แก่ 1.ในส่วน กทม.จํานวน 50 เขต ซึ่งจะมีการดําเนินการในรูปแบบบิ๊กคลีนนิ่งเดย์ โดยมีการเก็บขยะตามแม่น้ํา คู และคลอง รวมถึงขยายการระบายให้สะดวกมากยิ่งขึ้น ระหว่างวันที่ 25-27 กรกฎาคม 2560 ซึ่งร่วมมือกับกองทัพทุกเหล่าทัพ และอาสาสมัครจากทุกภาคส่วนที่จะเข้ามาร่วมด้วย
อนึ่ง ในพื้นที่ 76 จังหวัดทั่วประเทศ อําเภอละ 1 แห่ง จะมีการจัดกิจกรรมดังกล่าวขึ้นระหว่างวันที่ 29-31 กรกฎาคมนี้ โดยกระทรวงมหาดไทยเป็นเจ้าภาพหลักร่วมกับ นายทวีศักดิ์ ธนเดโชพล รองอธิบดีกรมชลประทาน และหน่วยงานที่เกี่ยวข้อง เพื่อดําเนินกิจกรรมกําจัดขยะ สิ่งกีดขวางการระบายน้ําในแม่น้ําลําคลองหรือแม่น้ําสายหลัก ส่วนระยะที่ 2 จะมีการขุดสระน้ําขนาดเล็ก เพื่อเป็นพื้นที่กักเก็บน้ําเพื่อใช้ในการเกษตร มีกระทรวงเกษตรและสหกรณ์เป็นเจ้าภาพหลัก และร่วมมือกับภาคเอกชน ประชาชน ในการดําเนินการ ส่วนระยะที่ 3 จะเป็นการพัฒนาแหล่งน้ําทางระบายน้ําในพื้นที่สาธารณะและพื้นที่ใช้ประโยชน์ร่วมกันอย่างน้อยอําเภอละ 1 แห่งใน 76 จังหวัด โดยให้ดําเนินการตั้งแต่เดือนสิงหาคม ถึง กันยายน 2560 โดยมี กระทรวงมหาดไทยเป็นเจ้าภาพหลักร่วมกับหน่วยงานที่เกี่ยวข้อง และระยะที่ 4 เป็นการพัฒนาแหล่งน้ําเพื่อใช้ประโยชน์ร่วมกันในชุมชนหรือตามการร้องขอของประชาชนทั่วประเทศ และกระทรวงมหาดไทยเป็นเจ้าภาพหลักร่วมกับหน่วยงานที่เกี่ยวข้องเช่นเดียวกัน โดยให้ดําเนินการภายในเดือนกันยายนนี้
....................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานในพิธีเปิดงาน Thailand Franchise and Business Opportunities 2017
วันพฤหัสบดีที่ 13 กรกฎาคม 2560
รองนายกรัฐมนตรีเป็นประธานในพิธีเปิดงาน Thailand Franchise and Business Opportunities 2017
รองนายกรัฐมนตรีเป็นประธานในพิธีเปิดงาน Thailand Franchise and Business Opportunities 2017
วันพฤหัสบดีที่ ๑๓ กรกฎาคม ๒๕๖๐ เวลา ๑๐.๐๐ น.
ณ ศูนย์นิทรรศการและการประชุมไบเทค บางนา
รองนายกรัฐมนตรี (พลเอก ธนะศักดิ์ ปฏิมาประกร) เป็นประธานในพิธีเปิดงาน Thailand Franchise and Business Opportunities 2017 ซึ่งจัดขึ้นเป็นปีที่ ๑๓ งาน Thailand Retail, Food and Hospitality Services 2017 ซึ่งจัดเป็นปีที่ ๑๑ และ งาน ASEAN Retail 2017 จัดขึ้นเป็นปีที่ ๒ ซึ่งทั้ง ๓ งานจัดขึ้นภายใต้หัวข้อ "One Stop Shop Hotel Rrtail Solutions"
รองนายกรัฐมนตรีกล่าวว่า การจัดงานนี้เป็นการสนองตอบต่อนโยบายของรัฐบาล ในการสนับสนุนการจ้างงานภายในประเทศ เพื่อกระจายรายได้ไปยังภาคส่วนต่างๆ และเป็นการแสดงศักยภาพของไทยในการเป็นศูนย์กลางธุรกิจของอาเซียน พร้อมกล่าวชื่นชมผู้จัดงานที่สามารถเชิญชวนผู้ประกอบการทั้งไทยและต่างประเทศมาร่วมงานได้เป็นจํานวนมาก สะท้อนให้เห็นถึงความมั่นใจในเศรษฐกิจของไทย
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 11 - 17 มกราคม 2562  พบการกระทำผิด จำนวน 748 คดี คิดเป็นเงินค่าปรับ 10.04 ล้านบาท
วันจันทร์ที่ 21 มกราคม 2562
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 11 - 17 มกราคม 2562  พบการกระทําผิด จํานวน 748 คดี คิดเป็นเงินค่าปรับ 10.04 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลัง กับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 11 - 17 มกราคม 2562) พบว่ามีการกระทําผิด จํานวน 748 คดี คิดเป็นเงินค่าปรับ 10.04 ล้านบาท โดยแยกเป็น
- สุรา จํานวน 439 คดี คิดเป็นเงินค่าปรับ 3.57 ล้านบาท
- ยาสูบ จํานวน 180 คดี คิดเป็นเงินค่าปรับ 3.50 ล้านบาท
- ไพ่ จํานวน 16 คดี คิดเป็นเงินค่าปรับ 0.11 ล้านบาท
- น้ํามันและผลิตภัณฑ์น้ํามัน จํานวน 33 คดี คิดเป็นเงินค่าปรับ 0.56 ล้านบาท
- น้ําหอม จํานวน 3 คดี คิดเป็นเงินค่าปรับ 0.01 ล้านบาท
- รถจักรยานยนต์ จํานวน 53 คดี คิดเป็นเงินค่าปรับ จํานวน 0.98 ล้านบาท
- สินค้าอื่น ๆ จํานวน 24 คดี รวมเป็นเงินค่าปรับ 1.30 ล้านบาท
โดยมีของกลางแยกเป็นน้ําสุรา จํานวน 3,146.185 ลิตร ยาสูบ จํานวน 7,825 ซอง ไพ่ จํานวน 396 สํารับ น้ํามันและผลิตภัณฑ์น้ํามัน จํานวน 12,969.00 ลิตร น้ําหอม จํานวน 51 ขวด รถจักรยานยนต์ จํานวน 55 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ไอแบงก์ ใช้แพลตฟอร์ม “ไทยชนะ”ให้ลูกค้าลงทะเบียนทุกสาขา เพิ่มความปลอดภัยจากโควิด-19 [กระทรวงการคลัง]
วันศุกร์ที่ 29 พฤษภาคม 2563
ไอแบงก์ ใช้แพลตฟอร์ม “ไทยชนะ”ให้ลูกค้าลงทะเบียนทุกสาขา เพิ่มความปลอดภัยจากโควิด-19 [กระทรวงการคลัง]
ธนาคารอิสลามแห่งประเทศไทย (ไอแบงก์) ขานรับการผ่อนคลายมาตรการป้องกันการแพร่ระบาดของไวรัสโควิด-19 ระยะที่ 2 ของภาครัฐ โดยตั้งจุดสแกน QR Code ทุกสาขาและสํานักงานใหญ่ อาคารคิวเฮ้าส์ อโศก เพื่อให้ลูกค้าหรือผู้มาติดต่อธนาคารได้เช็คอิน-เช็คเอาท์
ธนาคารอิสลามแห่งประเทศไทย (ไอแบงก์) ขานรับการผ่อนคลายมาตรการป้องกันการแพร่ระบาดของไวรัสโควิด-19 ระยะที่ 2 ของภาครัฐ โดยตั้งจุดสแกน QR Code ทุกสาขาและสํานักงานใหญ่ อาคารคิวเฮ้าส์ อโศก เพื่อให้ลูกค้าหรือผู้มาติดต่อธนาคารได้เช็คอิน-เช็คเอาท์ ก่อนและหลังเข้าสาขา ผ่านแพลตฟอร์มไทยชนะ สําหรับผู้ที่ไม่มีสมาร์ทโฟน หรือไม่สะดวกใช้สมาร์ทโฟน สามารถเข้าใช้บริการได้เช่นกัน เพียงแค่ลงทะเบียน กรอกชื่อ-นามสกุล และเบอร์โทรศัพท์ ในสมุดบันทึกที่ธนาคารได้จัดเตรียมไว้ ทั้งนี้เป็นการบันทึกข้อมูลเพื่อใช้ในการติดตามกรณีพบความเสี่ยงติดเชื้อในพื้นที่ที่ลูกค้ามาใช้บริการถือเป็นการแสดงความรับผิดชอบต่อสังคมในวิถีใหม่ (New Normal) โดยเป็นมาตรการควบคุมและป้องกันการระบาดโควิด-19 เพิ่มเติมจากมาตรการเดิมที่ต้องสวมหน้ากากอนามัย คัดกรองและสอบถามประวัติการเดินทางของลูกค้า ตรวจวัดอุณหภูมิ จัดเตรียมเจลแอลกอฮอล์ล้างมือ จัดระเบียบที่นั่งและการรอคิวโดยเว้นระยะห่างอย่างน้อย 1 เมตร ทําความสะอาดพื้นและผิวสัมผัสอย่างสม่ําเสมอ เป็นต้น เพื่อร่วมแรงร่วมใจ และผ่านพ้นวิกฤตินี้ไปด้วยกัน
สําหรับสาขาของธนาคาร ที่ตั้งอยู่ภายในห้างสรรพสินค้า เปิดให้บริการทุกวัน (จันทร์ - อาทิตย์) ระหว่างเวลา 11.00 – 17.00 น. ส่วนสาขาที่ไม่ได้ตั้งอยู่ในห้างสรรพสินค้าเปิดให้บริการวันจันทร์ - ศุกร์ ระหว่างเวลา 08.30 -15.30 น. ทั้งนี้สามารถสอบถามรายละเอียดเพิ่มเติมได้ที่ Ibank Call Center 1302
รัฐบาลไทย-ข่าวทำเนียบรัฐบาล-รมว.วธ.เข้าร่วมการประชุมรัฐมนตรีอาเซียนที่กำกับดูแลงานด้านวัฒนธรรมและศิลปะ (AMCA) ครั้งที่ 8
วันพุธที่ 24 ตุลาคม 2561
รมว.วธ.เข้าร่วมการประชุมรัฐมนตรีอาเซียนที่กํากับดูแลงานด้านวัฒนธรรมและศิลปะ (AMCA) ครั้งที่ 8
รมว.วธ.เข้าร่วมการประชุมรัฐมนตรีอาเซียนที่กํากับดูแลงานด้านวัฒนธรรมและศิลปะ (AMCA) ครั้งที่ 8
วันที่ 24 ตุลาคม 2561 เวลา 09.00 น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมแห่งราชอาณาจักรไทย เข้าร่วมประชุมรัฐมนตรีอาเซียนที่กํากับดูแลงานด้านวัฒนธรรมและศิลปะ (AMCA) ครั้งที่ 8 และต่อมาเวลา 11.15 น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมแห่งราชอาณาจักรไทย เข้าร่วมประชุมรัฐมนตรีอาเซียนที่กํากับดูแลงานด้านวัฒนธรรมและศิลปะ รวมจีน-เกาหลี-ญี่ปุ่น(AMCA+3) ครั้งที่ 8 โดยมี นางสาวดารุณี ธรรมโพธิ์ดล ที่ปรึกษางานด้านต่างประเทศสํานักงานปลัดกระทรวงวัฒนธรรม และหน่วยงานที่เกี่ยวข้องจากหลายประเทศ ณ Hyatt Regency Hotel เมืองยอคยาการ์ตา สาธารณรัฐอินโดนีเซีย